ንጋንታ መቐለ 70 እንደርታ ሓዊሱ፡ ካልኦት ጋንታታት ምሉእ ዓመት ዘካየድኦ ውድድር ክርአ ከሎ፡ ብዙሓት ምስሕሓባት ከም ዘተኣናገደ ጋዜጠኛ ቴድሮስ ይዛረብ። ጋንታታት ትግራይን ኣምሓራን ዝበዝሕ ጸወትአን ካብ ሜድአን ወጻኢ ምጽዋተን፣ ምስ ዘሰሓሕቡ ውሳኔታት ፌደሬሽን፣ ብዙሓት ከይተኻየዱ ዝተናውሑን ዝተረፉን ግጥማት [ኣብነት ሽረን ባህርዳን ከምኡ'ውን ወልዋሎን ቅዱስ ጊዮርጊስን] ዘተኣናገደን ፖለቲካዊ ስምዒታት ከየጽረየ ዝቐጸለን ዓመት ምንባሩ'ውን ወሲኹ የረድእ። እዚ'ውን ኮይኑ፡ ቐዳማይ ዙርያ ጸወታታት እዚ ሊግ ዝሓሹን ጽቡቓትን ኢልካ ክግለጹ ዝኽእሉ ምንባሮም ጋዜጠኛ ቴድሮስ ይዛረብ። "ብደረጃ ምንቅስቓስ ኩዕሶ እግሪ፡ ሕሉፍ ጸወታታት ማዕረ ሓደ ወይ ሓደ ንባዶ ዝዛዘምሉ'ዩ ነይሩ። እዚ ዓመት ግን ብዙሕ ሸቶ ተቖጺሩሉ'ዩ። ብስነ ምግባር ደገፍቲ፡ ኣብ 2010 ዝተርኣዩ ጉድለታት ግንን ዝበሉ ነይሮም። ሎሚ ዓመት ዝሓሸ'ኳ እንተኾነ መሊኦም ግን ስነ ምግባሮም ዝሓለው'ዮም ነይሮም ኢልካ ምግላጽ ኣይክኣልን" ይብል። ምንጪ ስእሊ, Tedross Asmerom ኣብታ ሃገር ዘሎ ፖለቲካዊ ሃዋህው እናተጉሃሃረ ብዝኸደ ቑጽሪ፡ "እቶም ኩዕሶ ሜዳታት ናይ ፖለቲካ ሜዳታታት ኮይኖም ነይሮም" ዝብል ተንታኒ ስፖርት ቴድሮስ፡ ብደረጃ ስፖርታዊ ምንቅስቓስ ጽቡቓት ካብ ዝበሃላ ሸቶታት ወጻኢ እዚ ዝበሃል ዝተፈለየ ነገር ኣይርኣናሉን፣ ናይ ካልኦት ሃገራት ተጻወትቲ ብበዝሒ ይፍርሙ ውዕሎም ይቋረጽ...እዩ ነይሩ" ክብል'ውን ተዛሪቡ። ኣብ መጻወቲ ሜዳታት ጎሊሖም ዝወጽኡ ዝነበሩ ፖለቲካዊ ስምዒታትን መልእኽታትን ነዚ ናይዚ ዓመት ጸወታ ከም ዝጎድኡዎ ብምግላጽ፡ ደገፍቲ ምውቃዕ ይፈጥሮ ዝነበረ ጸቕጢ ቀሊል ብዘይምንባሩ፡ ሓደ ጋንታ ንዝገበሮ ሕማቕ ተግባር፡ መልሲ ክትህበሉ እትኽእል ምድላዋት ምግባር ይበዝሕ ምንባሩ ይገልጽ። "ኣርማታት ውድባት ፖለቲካ [ህወሓት፣ ጉንበት ሸውዓተ፣ ኦነግ መሰል ኣርማታት] ናብ ሜዳ ይኣትው ነይሮም። ጋንታ መቐለ ድማ ውጽኢት ኣብ ዝርከበሉ ጽቡቕ ድጋፍ ትረክብ፤ ውጽኢት እንትጠፍእ ድማ ንኣኣሰልጣኒ ክሳብ ዘይወቓዕና ዝብሉ ስምዒታት፣ ናይ ባዕልኻ ተጻዋታይ ምቅዋም ዝመስሉ ነገራት ነይሮም" ክብል'ዩ ቴድሮስ እዚ ዓመት ዝግምግሞ። ብኣንጻሩ፡ ቑጠባዊ ዓቕሞም ብዘየገድስ፡ ድሕነት ህይወቶም ኣብ ሓደጋ ኣእቲዮም ጋንትኦም ንምድጋፍ ርሑቕ ዝጉዓዙን ደሚቕ ኣቀባብላ ዝገብሩን ደገፍቲ እንተነበሩ'ውን፡ ማሕበራት ደገፍቲ ግን ሙሉእ ስነ ምግባር ዘለዎ ደጋፊ ኣብ ምፍጣር ክሰርሑዎ ዝግባእ ስራሕ ሰሪሖም'ዮም ምባል ከም ዘይክኣል የስምረሉ። ዝቕጽል ዓመት ክህሉ ዝኽእል ፕሪሚየር ሊግ ኢትዮጵያ ገና ካብ ብሕዚኡ ትንዕ ትንዕ ይበዝሖ ኣሎ። ዳርጋ ኩለን ጋንታታት'ውን በቲ ሕጂ ዘሎ ፌደሬሽን ሕጉሳት ኣይኮናን። ጋንታ ፋሲል፡ ድሕሪ ናይ ትማሊ ጸወታ 'ናብ ትግራይ ከይደ ኣይጻወትን' ክብል ቅዋማ ገሊጻ ኣላ። ዝኾነ ክኸውን ነዞም ጸወታታት ዝመርሕ ፌደሬሽን ኩዕሶ እግሪ ኢትዮጵያ፡ ጠንካራ፣ ንውሳነታቱን ሕግታቱን ዝግዛእ፡ ናይ ሊግ ኮሚቴ ከቕውም ከም ዘለዎ ዝሕብር ጋዜጠኛ ቴድሮስ ኣስመሮም፡ ኣብ ቐጻሊ ዓመት ዝኾነ ይኹን ዝፍጠር ጸገም ተጻዊርካ ክሕለፍ ከም ዘይብሉን እግሪ እግሪ እናቐጻዕካ ክኽየድ ከም ዘለዎምን ይዛረብ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
